Na temelju članka 98. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10 - ispravak, 90/11, 16/12, 86/12, 126/12 - pročišćeni tekst, 94/13, 152/14 i 07/17) Školski odbor Prirodoslovne škole Vladimira Preloga, Zagreb, Ulica grada Vukovara 269, na sjednici održanoj 30. listopada 2017. godine, uz prethodnu suglasnost Gradske skupštine Grada Zagreba KLASA: 602-03/17-02/83, URBROJ: 251-02-05-17-35 od 2.listopada 2017. godine , donio je

**ODLUKU O IZMJENAMA I DOPUNI STATUTA**

**Prirodoslovne škole Vladimira Preloga**

Članak 1.

U Statutu Prirodoslovne škole Vladimira Preloga, KLASA:602-03/15-04/980, URBROJ:251-92-15-1355, od 10. 9. 2015. godine, KLASA:602-03/15-04/1432, URBROJ:251-92-15-2392 od 15.12.2015. godine., KLASA:602-03/16-04/731,URBROJ: 251-92-16-908 od 6.7. 2016. godine, članak 14. mijenja se i glasi:

„Nastavu i druge oblike obrazovnog rada Škola izvodi na hrvatskom jeziku i latiničnom pismu.

Nastava dijela nastavnih predmeta i sadržaja utvrđenih nastavnim planom i programom koji se uče od prvog do četvrtog razreda u pojedinim razrednim odjelima izvodi se osim na hrvatskom i na engleskom jeziku u redovnoj nastavi prema nastavnom planu i programu za prirodoslovnu gimnaziju, koji je odobrilo Ministarstvo.

Škola može započeti s izvođenjem nastave dijela nastavnih predmeta i sadržaja utvrđenih nastavnim planom i programom na nekom od svjetskih jezika nakon dobivene suglasnosti ministra.

Programi se izvode putem predavanja, vježbi i seminara prema nastavnom planu i programu i školskom kurikulumu.“

Članak 2.

U članku 58. stavku 1. podstavak 4. briše se.

Članak 3.

U članku 77. stavku 2. iza podstavka 1. dodaje se novi podstavak koji glasi:

„ - odlučuje na početku svake školske godine o broju predmeta čiji će se dio nastave izvoditi na stranome jeziku, uzimajući u obzir zastupljenost pojedinih stranih jezika u nastavi, broj stručnih osoba za izvođenje nastavnih predmeta na stranome jeziku, razinu znanja stranoga jezika učenika i dr.“

Članak 4.

Članak 101. mijenja se i glasi:

„ Opravdanim izostankom učenika s nastave smatra se izostanak za koji je razredniku, najkasnije drugi dan od dolaska učenika u Školu, dostavljena liječnička potvrda ili potvrda nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi. O razlogu izostanka roditelj odnosno skrbnik obvezan je izvijestiti razrednika najkasnije drugi dan od izostanka.

Opravdanim izostankom s nastave smatra se i izostanak za koji je roditelj odnosno skrbnik pravodobno podnio zahtjev za odobrenje izostanka, a kojeg može odobriti:

- nastavnik za izostanak tijekom nastavnoga dana

- razrednik za izostanak do 3 (pojedinačna ili uzastopna) radna dana

- ravnatelj za izostanak do 7 (uzastopnih) radnih dana

- Nastavničko vijeće za izostanak do 15 (uzastopnih) radnih dana.

Roditelj odnosno skrbnik može, više puta godišnje, osobno ili pisanim putem najkasnije drugi dan od dolaska učenika u Školu, opravdati izostanak učenika u trajanju do tri radna dana, za koji nije podnesen zahtjev iz stavka 2. ovoga članka.

Opravdanost izostanka s nastave zbog zdravstvenih razloga u trajanju duljem od 3 radna dana uzastopno dokazuje se liječničkom potvrdom. “

Članak 5.

Članak 157. mijenja se i glasi:

„ Roditelji odnosno skrbnici odgovorni su za učenikovo redovito pohađanje nastave.

Roditelji odnosno skrbnici dužni su obavijestiti razrednika o razlogu izostanka učenika najkasnije drugi dan nakon izostanka.

Roditelji odnosno skrbnici dužni su opravdati izostanak učenika, osobno ili pisanim putem (ispričnicom roditelja odnosno skrbnika,liječničkom potvrdom ili potvrdom nadležne institucije, ustanove ili druge nadležne fizičke ili pravne osobe, uključujući i e-potvrdu o narudžbi na pregled u zdravstvenoj ustanovi), najkasnije drugi dan od dolaska učenika u Školu. “

Članak 6.

U članku 189. iza riječi: „ Škole“ briše se zarez i riječi: „ osim odredbe članka 58. stavka 1. podstavka 4. koja stupa na snagu 1. siječnja 2017. godine. “

Članak 7.

Odluka o izmjenama i dopuni Statuta Prirodoslovne škole Vladimira Preloga stupa na snagu osmog dana od dana objave na oglasnoj ploči Škole.

Prijedlog Odluke o izmjenama i dopuni Prirodoslovne škole Vladimira Preloga utvrđen je na sjednici Školskog odbora održanoj 27. lipnja 2017. godine.

KLASA: 602-03/17-04/679

URBROJ: 251-92-17-765

Zagreb, 27. lipnja 2017.

PREDSJEDNIK/ICA ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zdenka Burda, prof.

Utvrđuje se da je Gradska skupština Grada Zagreba na ovu Odluku o izmjenama i dopuni Statuta dala prethodnu suglasnost Zaključkom KLASA: 602-03/17-02/83, URBROJ: 251-01-05-17-35 od 2. listopada 2017. godine.

Ova Odluka o izmjenama i dopuni Statuta donijeta je 30. listopada 2017. godine, objavljena na oglasnoj ploči 31. listopada 2017. godine, a stupila na snagu 7. studenog 2017. godine.

KLASA: 602-03/17-04/1171

URBROJ: 251-92-17-1460

Zagreb, 30. listopada 2017.

|  |  |  |
| --- | --- | --- |
|  |  |  |
|  |  |  |
| PREDSJEDNIK/ICA ŠKOLSKOG ODBORA |  | RAVNATELJ |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |